Volume 112, Issue 3227, 2009
Die Kerkblad - Volume 112, Issue 3227, September 2009
Volume 112, Issue 3227, September 2009
Gelei deur God se geopenbaarde wil : uit die Woord
Sinode 2009 het besluit dat vroue nie ouderlinge of predikante mag wees nie. Hierdie besluit het groot kontroversie veroorsaak - buite sowel as binne kerkverband. Die groot kontroversie gaan daaroor dat baie mense (ook skrywer hiervan) anders oor die saak voel as wat besluit is. Tog is &apos;n besluit geneem wat alle Gereformeerde Kerke en lidmate tot daardie besluit bind - al voel hulle dalk anders oor die saak.
A nee a, broer Kerkbode : redaksioneel
In hierdie maand se Kerkblad plaas ons &apos;n gelukwensing aan Die Kerkbode, amptelike koerant van die NG Kerk, met hulle 160-jarige bestaan. Terselfdertyd is daar ook &apos;n gelukwensing van die kant van die Gereformeerde Kerke in Suid-Afrika aan die Teologiese Skool van die NG Kerk in Stellenbosch wat in November 2009 DV hulle 150-jarige bestaan gedenk. Dit pas ons om oor kerkgrense in mekaar se vreugde en leed te deel. Daarom die gelukwensings ten opsigte van die Teologiese Skool in Stellenbosch en die Kerkbode.
Perspektief op dwepery : hoofartikel
Source: Die Kerkblad 112, pp 9 –10 (2009)
Die tydskrifrakke in die winkels is vol tydskrifte met &apos;n Christelike inhoud in Afrikaans en Engels. Op die mees moderne wyse word die artikels in tydskrifte aangebied in kleur en moderne grafika, met &apos;n appèl op die lesers ten opsigte van hulle aktiwiteite as gelowiges. Die lesers word opgeroep om in hulle verhouding met God, met hulle medemens, die gemeenskap, die natuur, aktief en spontaan besig te wees uit die Woord en te tintel van opgewondenheid en geloofsentoesiasme. Ten goede of nie altyd heeltemal ten goede nie, word Christene op hulle roeping en verantwoordelikhede in die daaglikse lewe gewys.
Waarheen met embrionale stamselnavorsing? : brandpunt
Source: Die Kerkblad 112, pp 11 –12 (2009)
Op 9 Maart 2009 het die nuwe president van die Verenigde State, pres. Barack Obama, die agt jaar-oue verbod op federale befondsing vir embrioniese stamselnavorsing in die VSA opgehef. Die verbod is op 9 Augustus 2001 deur sy voorganger, pres. George Bush, om etiese redes ingestel na &apos;n lang debat oor die saak sedert die 1970&apos;s. Laasgenoemde se hoofrede was dat die menslike embrio &apos;n "organisme" is wat, wanneer dit in die uterus ingeplant word, in staat is om &apos;n mens te word. Embrionale stamselnavorsing bring die vernietiging van menslike embrio&apos;s mee en is dus, volgens die Bush-kompromis, oneties. Obama, daarenteen, het sy opheffing van die verbod &apos;n belangrike stap in die bevordering van die wetenskap in Amerika, genoem en gesê: "In recent years, when it comes to stem-cell research, rather than furthering discovery, our government has forced what I believe is a false choice between sound science and moral values. In this case I believe the two are not inconsistent. As a person of faith, I believe we are called to care for each other and work to ease human suffering. I believe we have been given the capacity and will to pursue this research - and the humanity and conscience to do so responsibly."
Persoonlike stiltetyd in die postmoderne lewe : fokusartikel
Source: Die Kerkblad 112, pp 13 –14 (2009)
Persoonlike stiltetyd is een van die belangrikste fasette van &apos;n gelowige se lewe. Sonder gereelde persoonlike Bybelstudie en gebed sal ons nie groei in die geloof nie. In 1 Petrus 1 : 22 - 2 : 3 word die Woord beskryf as die instrument waardeur die Heilige Gees ons wederbaar en geloofsgroei in ons lewens bring. As ons ongereeld met God se Woord omgaan, sal ons babatjies in die geloof bly. Gereelde omgang met God se Woord skep egter volwasse mense in die geloof wat geloofsekerheid openbaar, vertroue het in God, die insig het om in moeilike situasies die regte ding te doen, en die krag het om krissise te deurstaan.
Die Bybel is die boek van my stiltetyd : fokusartikel
Soms neem &apos;n mens &apos;n boek op en dan voel dit asof ons daardie boek net nie kan neersit nie. Die storielyn en intrige is vir ons so boeiend dat ons nie kan wag om te sien wat op die volgende bladsy of in die volgende hoofstuk gaan gebeur nie. Of wanneer ons die nuutste digbundel aangeskaf het, wil ons die een gedig na die ander lees en onsself verlekker in die vaardige woordkuns van die digter.
Bybelleespatroon in my persoonlike stiltetyd : fokusartikel
Stiltetyd en Bybelstudie is nie altyd dieselfde nie. Dit is noodsaaklik om sistematies die Bybel te bestudeer. Dalk saam met die Bybelstudiegroep in die gemeente. Of saam met die kleingoed in die voorbereiding vir hulle katkisasie. Of op my eie, met &apos;n handige hulpmiddel byderhand. Stiltetyd is iets anders. Kom ons noem dit maar my persoonlike klein erediens. Daardie direkte omgang met die Here deur Woord en antwoord, Bybel en gebed. Dit wat ons Here Jesus die beste beskryf het met "gaan in jou binnekamer". So, dominee, al het jy pas jou preek vir Sondag klaar gemaak, of die Bybelstudie opgestel, jy het ook jou eie stiltetyd nodig.
Die plek van die gebed in my persoonlike stiltetyd : fokusartikel
Author M.J. Du Plessis
&apos;n Artikel soos hierdie dwing my om &apos;n terugpad te loop op die paadjie van my lewe. Ek kan nie hieroor wetenskaplik skryf nie. Ek kan net eerlik skryf hoe die Here my gebedslewe van kleins af gevorm en geslyp het.
God se teenwoordigheid in my persoonlike stiltetyd : fokusartikel
Author L.P. Van Jaarsveld
Jesaja 66 : 1 en 2. Deur twee verse uit die Woord van God word hierdie artikel in sy geheel omvou en saamgevat. God is alomteenwoordig. Hy is in die hemel en op die aarde, maar tog is Hy ook naby die mens wat berou het en ontsag toon vir sy Woord. Hy openbaar Hom in die natuur in alles wat Hy gemaak het, maar in die besonder in sy Woord.
Ek probeer, maar ... die Bybel verveel my! : fokusartikel
Author G.N.V. Botha
Tussen gelowiges moet daar altyd ruimte wees om met vrymoedigheid nie net ons vreugdes en seëninge met mekaar te deel nie, maar ook ons worstelinge en frustrasies wat soms ons heiligmaking strem en ons geloofsgroei tot stilstand ruk en selfs na zero laat daal!
Al is dit dan worstelinge en frustrasie rondom die plek van God se Woord in ons lewe, en al berus so &apos;n uitspraak dalk op &apos;n misverstand van wat die Bybel is en waarvoor God sy Woord in ons lewe wil gebruik, moet gelowiges tog vrymoedigheid hê om met mekaar en met ons herders daaroor te praat!
Ek probeer, maar ... ek bid teen die plafon vas : fokusartikel
Author T.C. De Klerk
Hoe dikwels word hierdie woorde nie gesug wanneer ons worstelend soek na uitkoms nie. Die stryd van die lewe maak ons moeg en in ons soeke na antwoorde kom ons nie bokant die plafon uit nie. Hoekom is hierdie plafon dan dikwels so ondeurdringbaar? Wat verhinder dan hierdie kommunikasie met God?
Hoe om my Bybel in stiltetyd beter te verstaan : fokusartikel
Enige Christen se godsdiens kry &apos;n heel nuwe betekenis as dit persoonlik word! Dit word dan &apos;n saak tussen jou en jou God! Dan weet jy Hy ken jou op die naam. Jy weet ook dat jy vir Hom baie kosbaar is. Daarby ken jy Hom ook, nie maar net as die God wat almal se God is nie, maar as jou persoonlike God.
Gaan die Dopperkerk skeur? : diskussie
Daar is verskille, ons kan dit nie ontken nie. Sommige Gereformeerdes is sterk teen die sinodebesluit gekant dat vroue nie in die regeerampte (predikant en ouderling) mag dien nie. Drie gemeentes het verklaar dat hulle voortgaan met die bevestiging van dames in dié ampte. Aan albei kante voel mense seergemaak oor sommige reaksies in die pers. (Sommiges neem kennelik nie die konteks van die besluit in ag nie, en baie verstaan eenvoudig nie hoe kerkregering werk nie.) Feit is dat dit &apos;n legitieme vraag is of die GKSA gaan skeur oor hierdie punt, of nie.
Gelukwensing aan Die Kerkbode
Die eerste uitgawe van De Gereformeerde Kerkbode in Zuid-Afrika het op 13 Januarie 1849 verskyn. Dit was &apos;n Saterdag, en doelbewus beplan om daarna gereeld op Saterdae gepubliseer te word. Die gedagte was dat dit Sondae beskikbaar sal wees vir lidmate om dan oor kerklike en godsdienstige sake te lees en te gesels.
Die Geref. Kerk Pretoria ... &apos;n Riet-begin! : fees 150
Author P.J. Venter
Source: Die Kerkblad 112, pp 32 –34 (2009)
Die kerk wat tussen die riete lê is die begin van die verhaal van Moses, maar is ook die begin van die verhaal van die Geref. Kerk Pretoria in die volksmond die Paul Krugerkerk. Dit is die begin van alle Gereformeerde kerke in en rondom Pretoria se geskiedenis 150 jaar gelede.
Author Hanlie Buys
Elkeen van ons weet dat ons leef vanuit God se onbeskryflike genade. Alles wat met ons gebeur, is omdat Hy ons besonderlik seën. So beleef ons tans hierdie seën in die lewe van ds. Koos du Plooy ("Rooi Koos").
Gelukwensing aan NG Kerk Teologiese Skool : van oraloor
Die jaar 2009 is nie net vir die Gereformeerde Kerke in Suid-Afrika &apos;n feesjaar nie, maar ook vir die NG Kerk, want op 1 November 1859 het daar &apos;n feestelike stemming in Stellenbosch geheers toe die amptelike opening van die Teologiese Seminarium van die NG Kerk plaasgevind het. Die pragtige ou, historiese Drosdy-gebou is omskep in die Teologiese Seminarium. Dit was die eerste teologiese skool / seminarium in Suid-Afrika, en die vervulling van &apos;n ideaal wat lank gekoester was. Vanaf die koms van Jan van Riebeeck in 1652, en met die planting van die gereformeerde godsdiens, was die kerke aan die Kaap en verder in die binneland vir predikante afhanklik van klassis Amsterdam in Nederland. Nadat die Kaap vir die tweede keer deur die Britte beset is, in 1806, het daar feitlik geen predikante meer uit Nederland gekom nie. Enkele studente het in Nederland gaan studeer, en daar te doene gekry met &apos;n liberale teologie wat vir die kerk aan die Kaap &apos;n bron van kommer was. In 1820 het die owerheid met sy verengelsingsbeleid gehelp dat daar predikante vanuit Skotland na Suid-Afrika gekom het.
Christus sorg vir sy kerk en dat sy Woord verkondig word : die selfbekendstelling van Christus aan die gemeente in ... EFESE
In hierdie selfbekendstelling van Christus leer ons Hom ken as die Een wat intense bemoeienis maak met sy kerk en die leraar in elke gemeente, en daarmee met die verkondiging van sy Woord. Daar was baie afwykings en skeeftrekkings in die gemeente in Efese. Christus stel dit reg met sy Woord. Hy hou Self sy Woordverkondigers en sy Woord vas.
Hoe gaan dit in Zimbabwe? : van oraloor
In baie opsigte ongeveer dieselfde as voorheen : steeds kragonderbrekings ; watervoorsiening wat verswak, veral in Harare ; in Bulawayo sien mens vullisstortings binne woongebiede ... Plaasbesettings gaan ook voort. Daar is selfs gerugte dat sake nie gaan verbeter nie ; dat eiendomsreg steeds erken mag word, maar moontlik slegs ten opsigte van transaksies wat na 2000 gesluit is.
Pretoria-Montanapoort ... 10 genade jare : van oraloor
Author P.H. Heystek
Ons feesnaweek! En was dit nie &apos;n fees nie! Lidmate voor die aangesig van die Here. Dankbaar vir &apos;n bruidskerk se bestaan. Vreugde en vrede. Dankbaarheid en diensbaarheid. Met &apos;n heilige doel in die wêreld: die verkondiging van die ewige Koning se koninkryk as die Woord van versoening en hoop mag weerklink.
Source: Die Kerkblad 112, pp 44 –45 (2009)
Source: Die Kerkblad 112, pp 50 –53 (2009)